Daniel Ricciardo

**Danielis Rikardas** (); g. 1989 m. liepos 1 d.) – australų lenktynininkas, šiuo metu „Formulėje 1“ atstovaujantis „RB-Honda RBPT“ komandai. 2009-ais metais jis laimėjo „Britanijos Formulės 3“ čempionatą. Markui Webberiui paskelbus apie pasitraukimą iš „Formulės 1“ buvo pranešta, kad 2014 m. jo vietą „Red Bull Racing“ komandoje užims Ricciardo. Pirmąjį sezoną su „Red Bull“ komanda Ricciardo baigė trečioje čempionato vietoje, iškovojęs pirmas karjeros pergales Kanadoje, Vengrijoje ir Belgijoje.

## Biografija
Ricciardo tėvas gimė Sicilijoje, bet persikėlė į Australiją, kai jam buvo septyneri. Ricciardo motina gimė Australijoje, jos tėvai italai kilę iš Kalabrijos.

Ricciardo užaugo Dankreige, Perto priemiestyje ir jo pirmas motosporto prisiminimas, kai jis laikomas motinos žiūrėjo, kaip tėvas lenktyniauja netoli buvusioje „Barbagallo Raceway“ trasoje.

Ricciardo savo pavardę taria „Rikardo“ vietoj originalaus itališko „Ričiardo“, nes taip taria ir jo šeima.

Jis taip pat turi pseudonimą „The Honey Badger“ – bitėdis barsukas. Paklaustas kodėl, jis atsakė "Tai turėtų būti bebaimiškiausias gyvūnas visoje gyvūnų karalystėje. Kai į jį žiūri, jis atrodo mielas ir jaukus, bet jei kas nors peržengia jo teritoriją taip, kaip jam nepatinka, jis tampa truputį žiaurus ir puls bet ką – tigrus, pitonus – jis pasikeičia labai greitai, bet jis geras vyrukas. " Bitėdžio barsuko atvaizas puošia ir Ricciardo šalmą.

## Karjera

### Formula Ford ir Formula BMW
Budamas devynerių Ricciardo pradėjo lenktyniauti kartingais klube „Tiger Kart Club“ (TKC). 2005 m. jis sudalyvavo Vakarų Australijos „Formula Ford“ čempionate vairuodamas 15 metų „Van Diemen“ automobilį. Čempionatą baigė būdamas aštuntoje vietoje. Sezono pabaigoje Ricciardo su skolintu 13 metų „Van Diemen“ automobiliu sudalyvavo nacionalinėje „Formula Ford“ serijoje, bet senas automobilis buvo nekonkurencingas ir per trijų lenktynių savaitgalį jis užėmė šešioliktą, septynioliktą vietas ir iš vienų lenktynių pasitraukė. Sekančiais metais jis laimėjo stipendiją dalyvauti „Formula BMW“ Azijos čempionate su „Eurasia Motorsport“. Savo debiutiniame sezone jis laimėjo dvejas lenktynes ir iškovojo vieną pole poziciją. Čempionatą užbaigė trečioje vietoje su 231 tašku, nuo čempiono Earl Bamber atsilikęs 59 taškais.

Tų pačių metų rugpjūtį Ricciardo su „Motaworld Racing“ sudalyvavo aštuntame „Formula BMW“ Britanijos čempionato etape. Nors iš pirmų lenktynių pasitraukė, antrose užėmė aštuntą vietą ir iškovojo tris taškus. Metų pabaigoje jis su komanda „Fortec Motorsport“ sudalyvavo „Formula BMW World Final“, kur finišavo penktas, nuo laimėtojo Christian Vietoris atsilikęs keturiolika sekundžių.

### Formula Renault
2007 m. Ricciardo su komanda „RP Motorsport“ „Formula Renault“ kategorijoje dalyvavo Europos ir Italijos čempionatuose. Italijos čempionate jis dalyvavo keturiolikoje lenktynių ir su 196 taškais ir viena podiumo pozicija galutinėje čempionato įskaitoje liko septintoje vietoje. Europos čempionate jis dalyvavo tik keturiose lenktynėse ir taškų nepelnė.

2008 m. „Formulės Renault“ Vakarų Europos čempionate Ricciardo iškovojo čempiono titulą, o Europos čempionate liko antras po suomio Valtteri Bottas.

### Formulė 3
Viduryje 2008 m. sezono Ricciardo su „Formulės 3 Euro serijos“ komanda „SG Formula’s“ debiutavo „Formulėje 3“, „Nürburgring“ trasoje. Nepaisant to, kad neturėjo daug patirties naujame automobilyje, jis kvalifikacijoje užėmė aštuntą vietą.

2009 m. Ricciardo pradėjo lenktyniauti „Britanijos Formulės 3“ čempionate su komanda „Carlin Motorsport“. Jis taip pat debiutavo 3,5 litrų „World Series by Renault“ čempionate Alagarvės trasos etapuose komandoje „Tech 1 Racing“ kartu su Charles Pic. Iš pirmų rungtynių pasitraukęs antrose užėmė penkioliktą vietą. Grįžęs į „Formulę 3“ jis savo persvarą padidino iki 45 taškų. Pelnęs dar vieną pergalę ir vieną trečią vietą Ricciardo persvarą prieš Renger Van der Zande padidino iki 64 taškų su dar 42 galimais. Tai reiškė, kad Ricciardo tapo pirmuoju Australijos lenktynininku po David Brabham 1989 m. laimėjusiu „Britanijos Formulės 3“ čempiono titulą. Kaip ir Braham, Ricciardo savo titulą iškovojo su „Volkswagen“ varikliu. Sezoną Ricciardo baigė iškovodamas abi pole pozicijas paskutiniame čempionato etape „Brands Hatch“ trasoje. Pirmas etapo lenktynes jis laimėjo penkiolikos sekundžių skirtumu ir paskutinėse sezono lenktynėse finišavo ketvirtas. Galiausiai Ricciardo čempionatą laimėjo 87 taškų skirtumu, o Walter Grubmüller pasivijo jo kamandos draugą Van der Zande, kadangi šis lenktynėse nedalyvavo dėl tuo pačiu metu vykusių „Euroseries“ lenktynių Barselonoje.

Ricciardo tesė savo bendradarbiavimą su „Carlin“ ir kartu sudalyvavo Makao Grand Prix. Ricciardo trasoje greitai pagavo tempą ir buvo antras (ir greičiausias naujokas) po Marcus Ericsson pirmoje kvalifikacijoje, o antroje kvalifikacijoje liko penktas. Iš šios pozicijos jis ir pradėjo kvalifikacines lenktynes, kuriose užėmė šeštą vietą. Pagrindinėse rungtynėse Ricciardo buvo priverstas pasitraukti po to, kai atsitrenkė į sieną „San Francisco“ trasos dalyje. Jis tęsė lenktynes su pramuštu automobiliu, kol vėl atsitrenkė į sieną „Solitude Esses“ atkarpoje ir sukėlė trasą blokuojantį incidentą, po kurio buvo priversti pasitraukti iš lenktynių ir septyni kiti lenktynininkai.

### Formula Renault 3.5 serija

2009 m. spalio 30 d. Ricciardo su komanda „Tech 1“ pasirašė sutartį 2010 m. sezonui. Jo komandos draugu tapo Brendon Hartley.

Patyręs nedidelę traumą važinėdamas kalnų dviračiais Ricciardo praleido antrą 2010 m. sezono testavimą, tačiau pirmame sezono etape „Aragono“ trasoje pelnė abi pole pozicijas. Lenktynėse jis finišavo trečias ir antras ir tapo čempionato lyderiu. Po dviejų savaičių „Spa-Francorchamps“ trasoje buvo nuspręsta, kad Ricciardo kliudė kitiems lenktynininkams, todėl jis buvo nužemintas iki paskutinės starto pozicijos. Kitose dvejose lenktynėse jis finišavo 13 ir 5 vietose. Antrose lenktynėse jis iš 5 vietos pakilo į antrą, po to, kai kitiems lenktynininkams buvo skirtos baudos už *[[Parc fermé|parc fermé]]* taisyklių pažeidimus prieš lenktynes. Po savaitės Monte Karle Ricciardo pelnė trečią sezono pole poziciją trimis dešimtosiomis sekundės aplenkdamas čempionato varžovą Stefano Coletti. Sekančiose lenktynėse jis pelnė savo pirmąją pergalę. Ricciardo užtikrintai laimėjo lenktynes „Hungaroring“ ir „Hockenheimring“ trasose.

Pirmose lenktynėse „Silverstone“ trasoje Ricciardo buvo įveltas į įspūdingą avariją su pole pozicijoje buvusiu Jon Lancaster, per kurią Ricciardo automobilis pradėjo ridentis šonu, galiausiai nusileisdamas ant ratų. Po avarijos jam teko pasitraukti iš lenktynių, o lenktynių nugalėtoju po kitų diskvalifikacijų galiausiai tapo Ricciardo komandos draugas Jean-Éric Vergne. Pelnęs pole poziciją antrose savaitgalio lenktynėse Ricciardo didelę lenktynių dalį praleido pirmaudamas daugiau nei 3 sekundėmis, tačiau dėl stabdžių gedimo antroje lenktynių dalyje, paskutiniame rate, Ricciardo aplenkė jo čempionato varžovas Esteban Guerrieri.

Prieš paskutinį sezono etapą Ricciardo buvo trimis taškais atsilikęs nuo čempionato lyderio Michailo Alešino ir 13 taškų pirmavo prieš trečioje vietoje buvusį Esteban Guerrieri. Ricciardo pelnė pole poziciją ir pirmavo nuo starto iki finišo, pelnydamas greičiausią ratą ir likus vienoms lenktynėms turnyrinėje lentelėje susilygino su čempionato lyderiu. Antrose savaitgalio lenktynėse Ricciardo užsitikrino antrą starto poziciją ir jam pavyko išlaikyti šią poziciją iki sustojimų boksuose, kur jį sėkmingai *peršoko* du jo varžovai, tarp jų ir komandos draugas Vergne. Likus dviem ratams iki finišo ir turint problemų su tempu, Ricciardo buvo aplenktas čempionato varžovo Alešino. Finišavus ta tvarka Ricciardo nepavyko laimėti čempionato savo debiutiniame sezone, pralaimėjus Michailui Alešinui tik 2 taškais.

2011 m. „Formula Renault 3.5“ serijos sezone prieš „HRT“ komandai pasikviečiant Ricciardo, jis atstovavo „ISR Racing“ komandai.

### Formulė 1

Ricciardo debiutavo už „Formulės 1“ automobilio vairo per „Red Bull Racing“ jaunųjų lenktynininkų testą „Circuito de Jerez“ trasoje, 2009 m. gruodžio 1–3 d. Per paskutinę testavimo dieną jis nuvažiavo greičiausią ratą, artimiausią laiką lenkdamas daugiau nei sekunde. Jis buvo vienintelis nuvažiavęs greičiau nei 1:17. „Red Bull Racing“ komandos vadovas Christian Horner užsiminė, kad Ricciardo galbūt pakeis jo 2010 m. „World Series“ komandos draugą Hartley komandos testuotojo ir atsarginio vairuotojo vietoje. Galiausiai Ricciardo ir Hartley dalijosi testuotojo ir atsarginio vairuotojo pareigas „Red Bull“ ir dukterinėje komandoje „Scuderia Toro Rosso“, kol vėliau Hartley buvo pašalintas iš „Red Bull Junior“ komandos.

2010 m. lapkričio 11 d. buvo patvirtinta, kad Ricciardo bus vienintelis lenktynininkas atstovaujantis „Red Bull Racing“ sezono pabaigos jaunųjų lenktynininkų teste „Yas Marina“ trasoje lapkričio 16–17 d.. Per pranešimą jis pakomentavo: „Negaliu sulaukti, kol galėsiu dar kartą vairuoti nuostabų „Red Bull Racing“ „Formulės 1“ automobilį.“. Ricciardo toliau demonstravo savo vieno rato meistriškumą ir dominavo per visą renginį, o jo greičiausias ratas buvo 1,3 sekunde greitesnis už 2010 m. pasaulio čempiono Sebastiano Vettelio kvalifikacinį ratą, nuvažiuotą šeštadienį prieš tai.

Praėjus kelioms dienoms po šios sesijos buvo patvirtinta, kad Ricciardo bus „Toro Rosso“ komandos testuotoju 2011 m. sezone ir kiekvieną lenktynių savaitgalį dalyvaus pirmoje praktikos sesijoje. „Toro Rosso“ komandos direktorius Franz Tost teigė, kad „išalkusio jaunuolio turėjimas atsargose dabartinę mūsų lenktynininkų porą laikys gerus ir aštrius“, turėdamas omenyje tuometinius „Toro Rosso“ lenktynininkus Jaime Alguersuari ir Sebastien Buemi. Ricciardo taip pat dalyvavo „Scuderia Toro Rosso“ komandos testavime prieš 2011 m. „Formulės 1“ sezoną.
 
2011 m. Australijos Grand Prix po pirmos praktikos sesijos Ricciardo buvo 16 vietoje, tik viena dešimtąja sekundės atsilikęs nuo patyrusio „Toro Rosso“ lenktynininko Sebastian Buemi. Ricciardo buvo aštuntas lietingoje Turkijos Grand Prix penktadienio praktikoje, vieta aukščiau nei Buemi.

#### HRT (2011)
2011 m. birželio 30 d. „Red Bull Racing“ pasirašė kontraktą su „Hispania Racing“, kuriuo Ricciardo komandoje pakeitė Narainą Karthikeyaną visam likusiam 2011 m. sezonui, išskyrus Indijos Grand Prix, kurios buvo Karthikeyano namų lenktynės. Ricciardo padarė savo „Formulės 1“ lenktynių debiutą 2011 m. Didžiosios Britanijos Grand Prix „Silverstone“ trasoje.

2011 m. spalio 22 d., kelios dienos prieš inauguracinį Indijos Grand Prix, lenktynėse, kur Karthikeyanas turėjo atgauti vietą komandoje namų lenktynėms, „HRT F1“ pranešė, kad Vitantonio Liuzzi užleido savo vietą Karthikeyanui, todėl Ricciardo galėjo dalyvauti Indijos lenktynėse, taip pratęsdamas savo mokymosi kreivę, už ką „Red Bull Racing“ mokėjo vargstančiai Ispanijos komandai, o Karthikeyanas galėjo lenktyniauti savo tautiečių akivaizdoje. Abu Dabyje Ricciardo startavo iš 20 pozicijos, bet jam teko pasitraukti iš lenktynių dėl mechaninio gedimo, o sezono finale Brazilijoje Ricciardo startavo iš 22 pozicijos ir finišavo 20–as.

#### Toro Rosso (2012–2013)
##### 2012
2011 m. gruodžio 14 d. buvo patvirtinta, kad 2012 m. sezone Ricciardo atstovaus „Scuderia Toro Rosso“ komandai, kur jo komandos draugas bus prancūzas Jean-Éric Vergne.

2012 m. Australijos Grand Prix paskutinio lenktynių rato pabaigoje Ricciardo pavyko aplenkti komandos draugą Vergne ir atvažiuoti devintam, už ką jis gavo savo pirmus 2 pasaulio čempionato taškus. 

Per lietų Malaizijoje jis pirmas pasikeitė padangas į sausam orui skirtas *slick* ir finišavo 12 pozicijoje. Bahreine jis kvalifikavosi šeštas, bet lenktynėse atsiliko ir finišavo 15 vietoje. Monake, kur Ricciardo startavo iš 15 pozicijos, jam pirmą ir vienintelį kartą sezone teko pasitraukti iš lenktynių.

##### 2013
2012 m. spalio 31 d. „Toro Rosso“ pranešė, kad pratęsia Ricciardo kontraktą 2013 m. sezonui. 

Ricciardo pelnė 7 taškais daugiau ir daugiau nei 3/4 sezono kvalifikavosi aukštesnėje pozicijoje, nei jo komandos draugas Jean-Éric Vergne. Jo įspūdingi kvalifikacijos rezultatai 30–7 prieš Vergne per jų dvejus metus kartu, padėjo Ricciardo paaukštinti į „Toro Rosso“ motininę komandą „Red Bull“, kur jis pakeitė savo tautietį Mark Webber. Sezoną Ricciardo baigė 13 čempionato pozicijoje, turėdamas 20 taškų.

#### Red Bull (2014–2018)
2014 m. Formulės 1 sezono pradžioje Ricciardo „Infiniti Red Bull Racing“ komandoje pakeitė Marką Webberį ir tapo keturiskart pasaulio čempiono Sebastiano Vettelio komandos draugu.

##### 2014
Pirmose sezono lenktynėse Australijoje Ricciardo kvalifikavosi antroje vietoje, už Lewiso Hamiltono, ir nepaisant naujoko Kevino Magnusseno spaudimo paskutiniuose lenktynių ratuose, finišavo antras. Ricciardo buvo diskvalifikuotas paaiškėjus, kad jo automobilis viršijo leidžiamą valandinį kuro srautą. Jei jis nebūtų buvęs diskvalifikuotas, tai būtų pirmas kartas, kai australas Australijos Grand Prix lenktynėse užkopė ant podiumo, nuo tada, kai šios tapo pasaulio čempionato dalimi. „Infiniti Red Bull Racing“ parašė apeliaciją, tačiau Tarptautiniame apeliaciniame teisme ji buvo atmesta ir buvo laikomasi FIA sprendimo. 

Ricciardo nefinišavo Malaizijos Grand Prix, bet pelnė pirmus 2014 m. sezono taškus Bahreino Grand Prix, kur jis startavo iš 13 pozicijos, o finišavo ketvirtas. Ricciardo iškovojo lenktynių pergalę Kanadoje, taip tapdamas ketvirtu australu laimėjusiu „Formulės 1“ lenktynes, po Jack Brabham, Alan Jones ir Mark Webber. Jo pergalė Kanadoje nutraukė šešių iš eilės „Mercedes“ pergalių seriją, kuri tesėsi nuo sezono pradžios. Ricciardo daugeliui padarė įspūdį pirmoje sezono pusėje pelnydamas geresnius rezultatus už Vettelį ir po švarios ir įtemptos kovos tarp Ricciardo ir Fernando Alonso Vokietijos Grand Prix lenktynėse, Alonso apibūdino Ricciardo, kaip „neįtikėtiną“ ir „labai labai protingą, labai pagarbų“. 

Liepos 27 d. Ricciardo laimėjo Vengrijos Grand Prix finišuodamas priekyje Alonso ir Lewiso Hamiltono. Likus mažiau nei keturiems ratams iki lenktynių finišo jis važiavo trečioje vietoje už Alonso ir Hamiltono ir antrame „Hungaroring“ trasos posūkyje išore aplenkė Hamiltono „Mercedes“. Tada jis lengvai pasivijo ir aplenkė Alonso „Ferrari“, nes šio padangos jau buvo nusidėvėję. Dviejuose finaliniuose ratuose jis atsiplėšė nuo konkurentų ir laimėjo lenktynes 5,225 sekundžių skirtumu. Jo komandos draugas, nepaisant sukimosi važiuojant į pagrindinę trasos tiesiąją lenktynių pabaigoje, finišavo septintas. Ricciardo tapo antru australu laimėjusiu Vengrijos Grand prix po Marko Webberio pergalės 2010 m., taip pat vairavusio „Red Bull“.
Vėliau Ricciardo pelnė dar vieną pergalę, trečią jo karjeroje, Belgijoje. Ricciardo yra antras lenktynininkas laimėjęs Belgijos Grand Prix, po 1960 m. tai padariusio Jack Brabham.

2014 m. spalio 14 d., po pranešimo, kad Vettelis palieka komandą, buvo paskelbta, kad nauju Ricciardo komandos draugu taps Danilas Kviatas. Pirmame sezone su „Red Bull Racing“ komanda Ricciardo Brazilijoje užsitikrino tračią vietą lenktynininkų čempionate, nepaisant to, kad jam, pirmą kartą po Malaizijos Grand Prix, teko pasitraukti iš lenktynių. Finalinėse sezono lenktynės Abu Dabyje, nors dėl priekinio sparno gedimo Ricciardo lenktynes pradėjo iš boksų, jis finišavo ketvirtas ir nuvažiavo pirmą greičiausią ratą savo „Formulės 1“ karjeroje. 2015 m. balandį, už savo pasirodymą 2014 m. sezone Ricciardo buvo apdovanotas „Laureus World Sports“ apdovanojimu už metų proveržį.

##### 2015
2015 m. vasario 8 d. populiarios britų televizijos laidos apie automobilius „Aukščiausios pavaros“ 22 sezono 3 serijoje, Ricciardo tapo greičiausiu „Formulės 1“ lenktynininku *žvaigždės nuosaikiai įkainotame automobilyje* laidos segmente, įveikdamas prieš tai buvusio rekordo savininką Lewisą Hamiltoną.

2015 m. „Red Bull“ nusileido ne tik čempionei „Mercedes“ komandai, bet ir „Ferrari“ bei „Williams“. Didžiausia „Red Bull“ problema buvo „Renault“ variklis, už kurį „Ferrari“ ir „Mercedes“ varikliai buvo gerokai pranašesni. „RB11“ rodė gerą tempą tik lėtose trasose su daug posūkių ir didele traukos jėga, arba lietuje, kai gali pasireikšti gera automobilio važiuoklė. 

Monake Ricciardo pelnė pirmą sezono pirmų penkių vietų finišą, iškovodamas penktą poziciją ir nuvažiuodamas greičiausią lenktynių ratą. Vengrijoje jis varžėsi dėl antros pozicijos su Nico Rosbergu, tačiau jo viltys laimėti lenktynes baigėsi po to, kai abu susidūrė besivydami Sebastianą Vettelį. Ricciardo pavyko finišuoti trečiam, už savo komandos draugo. Tai buvo jo pirmasis podiumas nuo 2014 m. JAV Grand Prix. Antrą kartą sezone ant podiumo Ricciardo lipo Singapūre, kur jis finišavo antras ir trečią kartą sezone užfiksavo greičiausią lenktynių ratą.

Ricciardo užbaigė sezoną su 92 taškais, būdamas 8 čempionato vietoje. Dėl eilės automobilio gedimų jis nuo komandos draugo Danilo Kviato atsiliko 3 taškais. Kvalifikacijoje Ricciardo Kviatą aplenkė 14–5.

##### 2016
Daug konkurencingesniame „Red Bull“ automobilyje Ricciardo sezonas prasidėjo gerai. Jis finišavo 4 vietoje Australijoje ir Bahreine, o Kinijoje kvalifikavosi antras ir pradžioje lenktynių pirmavo, tačiau sprogus padangai jam teko ir vėl finišuoti ketvirtam.

Ispanijos Grand Prix lenktynėse Ricciardo kvalifikavosi trečioje pozicijoje ir po Lewiso Hamiltono ir Nico Rosbergo vairuotų „Mercedes“ automobilių susidūrimo, lenktynėse pirmavo. Po puikaus „Ferrari“ strategų sprendimo dėl Sebastiano Vettelio padangų, „Red Bull“ nusprendė atsakyti pakeisdami Ricciardo padangas ir taip bandydami uždengti Vettelį, taip pat pasirinkdami tariamai greitesnę 3 sustojimų strategiją. Tačiau tai nepasiteisino ir Ricciardo atsidūrė už Vettelio, naujo komandos draugo Maxo Verstappeno ir Kimi Räikköneno ir po kelių nesėkmingų bandymų aplenkti Vettelį ir lenktynių pabaigoje sprogusios padangos, jis vėl finišavo ketvirtas, už Verstappeno ir abiejų „Ferrari“ automobilių.

Monake Ricciardo pelnė savo pirmąją pole poziciją ir lietingų lenktynių pradžioje pirmavo. Tačiau po labai ilgo sustojimo boksuose, kur jo komanda užtruko beveik 40 sekundžių, kol pakeitė padangas, jis prarado lenktynių lyderio poziciją  ir finišavo 2 vietoje. Po lenktynių Ricciardo buvo akivaizdžiai liūdnas: „Jau antras sugadintas savaitgalis iš eilės. Tai užknisa. Tai skaudina.“

Ricciardo gįžo ant podiumo Vengrijoje, kur finišavo 3 vietoje ir Vokietijoje, kur finišavo antras. Ant podiumo Vokietijoje Ricciardo atliko naują šventimo ritualą, kai jis gėrė šampaną ir savo bato. Šį ritualą jis vadina *shoey*. Jis tai pakartojo ir Belgijos Grand Prix (kur jis vėl finišavo 2 vietoje), šį kartą priversdamas Marką Webberį, kuris ėmė podiumo interviu, taip pat gerti iš bato.   

Singapūre Ricciardo kvalifikavosi 2 vietoje ir, po įtemptos kovos lenktynių pabaigoje su lenktynių laimėtoju Rosbergu, finišavo antras.

Malaizijos Grand Prix lenktynėse Ricciardo kvalifikavosi 4 vietoje ir po Sebastiano Vettelio ir Nico Rosbergo susidūrimo pirmame posūkyje, pakilo į 2 vietą. Gale lenktynių Ricciardo perėmė lyderio poziciją iš Lewiso Hamiltono, kuriam teko pasitraukti iš lenktynių dėl sugedusio variklio. Po kovos su komandos draugu Maxu Verstappenu Ricciardo pelnė pirmą sezono lenktynių pergalę. Ant podiumo jis pakartojo savo *shoey* šventimą ir šį kartą jam pavyko į ritualą įtraukti komandos vadovą Christianą Hornerį, Verstappeną ir Rosbergą. Galiausiai po podiumo Meksikoje Ricciardo užsitikrino 3 lenktynininkų čempionato vietą. Kartu su Sergio Pérez jie yra vieninteliai užbaigę visas 2016 m. sezono lenktynes.

##### 2017

Ricciardo Australijoje kvalifikavosi 10 vietoje, po to, kai trečioje kvalifikacijos dalyje rėžėsi į padangų barjerą. Jis gavo 5 vietų starto pozicijos baudą dėl nenumatytų pavarų dėžės pakeitimų. Pavarų dėžės jutiklio gedimas sutrukdė jam startuoti, o galiausiai jam pajudėjus, atsiliekant dviem ratais nuo kitų, atsirado problema su kuro slėgiu ir tai užbaigė jo lenktynes po 25 ratų.  Azerbaidžane, kur kvalifikavosi 10 vietoje, jis laimėjo savo penktąjį Grand Prix. Tarp Ispanijos ir Austrijos jis finišavo ant podiumo 5 kartus. Nepaisant to, kad beveik visą sezoną jis išsilaikė 4 lenktynininkų čempionato vietoje, pasitraukimai trijose iš keturių paskutinių čempionato lenktynių (taip pat ir finalinių lenktynių Abu Dabyje) privertė Ricciardo nusileisti iki 5 lenktynininkų čempionato vietos, 5 taškais atsilikus nuo Kimi Räikköneno.

## Lenktynių įrašai

### Karjeros suvestinė

 Sezonas vis dar tęsiasi

### Formulės 1 rezultatai
(legenda) (**Paryškinta** – pole pozicija; *kursyvu* – greičiausias ratas)

 Lenktynininkas nebaigė lenktynių, bet buvo klasifikuotas, nes įveikė daugiau nei 90% lenktynių distancijos.

‡  Buvo suteikta pusė čempionato taškų, nes lengtynių metu nebuvo įveikta 75% trasos.
 Sezonas vis dar tęsiasi.

## Šaltiniai